b'\n_START_ARTICLE_\nGlikogenas\n_START_PARAGRAPH_\nGlikogenas\xc2\xa0\xe2\x80\x93 polisacharidas (angliavandenis), kur\xc4\xaf gyv\xc5\xabn\xc5\xb3 organizmai kaip energijos atsargas did\xc5\xbei\xc4\x85j\xc4\x85 dal\xc4\xaf kaupia raumenyse ir apie 10\xc2\xa0% kepenyse ._NEWLINE_Glikogeno strukt\xc5\xabra pana\xc5\xa1i \xc4\xaf amilopektino, ta\xc4\x8diau jis yra \xc5\xa1akotesnis. Molekulin\xc4\x97 mas\xc4\x97 siekia kelet\xc4\x85 milijon\xc5\xb3 Da. Glikogeno molekul\xc4\x97je yra vienas redukuojantysis galas ir daug neredukuojan\xc4\x8di\xc5\xb3j\xc5\xb3._NEWLINE_Glikogenas dar vadinamas gyvuliniu krakmolu: kaip augalai kaupia krakmol\xc4\x85, taip gyv\xc5\xabnai glikogen\xc4\x85 kaupia kaip energijos atsargas. Energetiniu po\xc5\xbei\xc5\xabriu, lyginant su triacilgliceroliais, glikogenas yra ma\xc5\xbeiau efektyvus: j\xc4\xaf oksidavus gaunama 4,0 kcal/g, o triacilglicerolius\xc2\xa0\xe2\x80\x93 9,2 kcal/g._NEWLINE_Kraujyje tr\xc5\xabkstant gliukoz\xc4\x97s, organizmas jos pasigamina skaidydamas glikogen\xc4\x85.'